cyanic-selkie/wikianc huggingface dataset:
Παπικό πρωτείο
thumb|right|220px|Ο Χριστός παραδίδει στον Πέτρο τα κλειδιά της εξουσίας, λεπτομέρεια από νωπογραφία του Πιέτρο Περουτζίνο, 335 x 550 εκ., [[Καπέλα Σιξτίνα, Βατικανό.]]
Το Παπικό πρωτείο είναι η αποστολική εξουσία του Επισκόπου Ρώμης, επί των υπόλοιπων εκκλησιών, Λατινικών και Ανατολικών, που αποτελούν την Ρωμαιοκαθολική Εκκλησία. Αποκαλείται επίσης Πρωτείο του Ρωμαίου Ποντίφικα, Πρωτείο του Πέτρου, ή Ρωμαϊκό πρωτείο.
Για τις απόψεις άλλων εκκλησιών σχετικά με το Παπικό πρωτείο, ''βλ. και άρθρο Παπικό πρωτείο (θέσεις άλλων δογμάτων)'').
Ο Πέτρος στην Καινή Διαθήκη
Ένα απο τα επιχειρήματα των Ρωμαιοκαθολικών θεολόγων, για την ανωτερότητα του Αγίου Πέτρου σε σχέση με τους υπόλοιπους Αποστόλους, είναι το γεγονός ότι το όνομα του Πέτρου αναφέρεται 195 φορές στην Καινή Διαθήκη, σε αντίθεση με αυτά των υπόλοιπων αποστόλων, τα οποία συνολικά δεν ξεπερνάνε τις 130 αναφορές στην Καινή Διαθήκη. Επίσης, ο Άγιος Ματθαίος, αποκαλεί τον Άγιο Πέτρο, "Πρώτο", όρο που χρησιμοποιούσε ο Άγιος Ματθαίος και αλλού στο Ευαγγέλιό του με την έννοια του πρωτείου εξουσίας. Επειδή μετά τον Πέτρο, ο οποίος αποκαλείται Πρώτος, δεν ακολουθούν άλλοι απόστολοι με τον χαρακτηρισμό του δεύτερου, τρίτου κτλ., φαίνεται ότι ο χαρακτηρισμός Πρώτος δεν έχει αριθμητικό χαρακτήρα αλλά χρησιμοποιείται για να περιγράψει το αξίωμα του Πέτρου καθώς εκείνη την εποχή, στη Λατινική και Ελληνική φρασεολογία, ο χαρακτηρισμό "Πρώτος" περιέγραφε κάποιο ουσιαστικό Πρωτείο.
Τέλος, η αλλαγή ονόματος του Σίμωνα σε Πέτρο, δείχνει αλλαγή στο ρόλο και την αποστολή του, όπως έγινε και στην περίπτωση του Αβραάμ. Δηλαδή, ο Χριστός, θέλοντας να τονίσει ότι ο Σίμων θα είχε τον ρόλο της κεφαλής της Χριστιανικής Εκκλησίας, του θεμέλιου και της Πέτρας της Καθολικής διδασκαλίας, άλλαξε το όνομά του σε Πέτρο.
Πολλοί μη-Ρωμαιοκαθολικοί θεολόγοι, θεωρούν ότι ο Πέτρος δεν μπορεί να είναι η Πέτρα της Εκκλησίας, αφού ο ίδιος ο Θεός, αποκαλείται η Πέτρα σε πολλά εδάφια Παλαιάς και Καινής Διαθήκης. Όμως, για παράδειγμα, και ο Ιωσήφ, ο γιος του Ιακώβ, αποκλήθηκε «η Πέτρα του Ισραήλ». (Γένεση 49:24). Ενώ, στους Ψαλμούς (18:2) λέει "Εσύ είσαι Κύριε, το καταφύγιό μου, το φρούριό μου και ο ελευθερωτής μου. Θεέ μου είσαι ο βράχος μου.". Εδώ, ο βράχος (ή πέτρα) είναι ο ίδιος ο Θεός. Κατά τους καθολικούς θεολόγους, το ένα εδάφιο της Παλαιάς Διαθήκης, όπου βράχος (ή πέτρα) αποκαλείται ο Ιωσήφ, δεν αναιρεί το άλλο όπου "πέτρα" αποκαλείται ο Θεός, αλλά πέτρα είναι ο ίδιος ο Θεός, ο οποίος όμως, σύμφωνα με το Σχέδιό του για τη σωτηρία του ανθρώπου, έκανε και απλούς ανθρώπους, όπως τον Πέτρο και τον Ιωσήφ, πέτρες της Εκκλησίας του. Επιπρόσθετα ο Ιωάννης ο Χρυσόστομος χαρακτηρίζει τους Αποστόλους «ομότιμους» ενώ, στην Εις Γαλάτας Ομιλία του αναφέρει «Τώ γούν Πέτρω ειπών «μακάριος ει Σίμων Βάρ Ιωννά» και επαγειλάμενος τα θεμέλια της Εκκλησίας, επί της ομολογίας αυτού καταθήσεται». Η ομιλία αυτή σήμερα θεωρείται αυθεντική, πολλοί όμως λατίνοι θεολόγοι, θεωρούν πως το εδάφιο είναι νοθευμένο, έστω και αν μια τέτοια άποψη στο συγκεκριμένο χωρίο, είναι δύσκολο να επαληθευτεί.
Πατερικά κείμενα
Πολλοί Πατέρες της Εκκλησίας υποστήριξαν το πρωτείο του Πάπα. Η Ρωμαιοκαθολική Εκκλησία θεωρεί ότι το Παπικό Πρωτείο διαμορφώνεται διαφορετικά ανάλογα με τις ανάγκες της Εκκλησίας σε κάποια δεδομένη χρονική στιγμή. Έτσι, το σημερινό Πρωτείο μπορεί να μην είναι πανομοιότυπο με το Πρωτείο των πρώτων Χριστιανικών χρόνων, παρ´όλα αυτά, η σημαντικότητα και η αναγκαιότητά του στη διατήρηση της Εκκλησιαστικής ενότητας είναι αδιαμφισβήτητη.
Τερτυλλιανός, 220 μ.Χ.: ''Ο Κύριος είπε στον Πέτρο, "Πάνω σ´αυτήν την Πέτρα θα οικοδομήσω την Εκκλησία μου, σε σένα δίνω τα κλειδιά της βασιλείας των ουρανών και ότι έχεις δέσει ή λύσει στη γη θα είναι λυμένο ή δεμένο στους ουρανούς" (Ματθ. 16:18-19). Πάνω σε σένα Πέτρο, λέει ο Κύριος, θα χτίσω την Εκκλησία μου, και σε εσένα θα δώσω τα κλειδιά, όχι στην υπόλοιπη Εκκλησία''.
Σύνοδος της Σαρδικής, 342 μ.Χ.: Αν εκθρονιστεί κάποιος Επίσκοπος, μετά από απόφαση όλων των γειτονικών Επισκόπων, και αν ο ίδιος αποφασίσει να επιμείνει, δεν μπορεί να μπει άλλος Επίσκοπος στη θέση του μέχρι να αποφασίσει και να κρίνει ο Επίσκοπος Ρώμης
'''Επιφάνειος ο Σαλαμίνος, περ. 370 μ.Χ.:' [Ο Πέτρος] είναι ο κορυφαίος των Αποστόλων, η στέρεη πέτρα πάνω στην οποία αναπαύεται η αμετακίνητη πίστη. (Ancoratus ix.34· Adversus Haereses'' lix.7, 8)
Δίδυμος ο Τυφλός, 379 μ.Χ.: [Ο Πέτρος] είναι ο κορυφαίος, η κεφαλή, ο οποίος ήταν πρώτος μεταξύ των Αποστόλων, μέσω του οποίου έλαβαν οι υπόλοιποι τα κλειδιά. (De Trinitate i.27, 30· ii.10, 18).
Ιερεμίας, 396 μ.Χ.: ''Δεν έχω άλλο Κύριο, παρά μόνο τον Χριστό και δεν επιθυμώ να είμαι σε ένωση με κανέναν άλλο παρά μόνο εσάς [Η επιστολή απευθύνεται στον Πάπα Δάμασο Α'], δηλαδή με την Αγία Έδρα του Πέτρου. Επειδή γνωρίζω ότι αυτή [η Έδρα] είναι η Πέτρα πάνω στην οποία η Εκκλησία οικοδομήθηκε. Οποιοσδήποτε λαμβάνει τον αμνό [δηλαδή Θεία Λειτουργία], έξω από αυτό τον οίκο [δηλ. από εκκλησία που δεν είναι σε ένωση με τη Ρώμη] είναι βέβηλος. Όποιος δεν είναι εντός της Κιβωτού του Νώε, θα χαθεί στην πλημμύρα.
Αυγουστίνος, 397 μ.Χ.: ''Πολλοί λόγοι με κρατάνε κοντά στην Καθολική Εκκλησία [η Καθολική Εκκλησία τότε αποτελούταν από τη Δυτική και την Ανατολική Εκκλησία]... [...] Η αποστολική διαδοχή των ιερέων, ξεκινώντας από την Έδρα του Πέτρου, στον οποίο έδωσε το καθήκον να φροντίζει το ποίμνιο ο Κύριος, μέχρι και τον σημερινό Επίσκοπο της Έδρας αυτής, Πάπα Σιρίκιο. .
Πάπας Γρηγόριος Α', 597 μ.Χ.: ''Για αυτούς που γνωρίζουν το Ευαγγέλιο, είναι προφανές ότι με εντολή του Κυρίου, η φροντίδα ολόκληρης της Εκκλησίας δόθηκε στα χέρια του αγίου Αποστόλου και κεφαλής όλων των Αποστόλων, Πέτρο. Γιατί, σε αυτόν είπε, Πέτρο, με αγαπάς; Τάιζε τα πρόβατά μου (Ιωάνν. 21:17). Σε αυτόν είπε, Σίμων! Ο σατανάς θέλει να σε δοκιμάσει σαν το σιτάρι στο κόσκινο, αλλά εγώ προσευχήθηκα για σένα Πέτρο, να μην σε εγκαταλείψει η πίστη σου. Και όταν ξαναβρείς την πίστη σου, στήριξε τους αδερφούς σου (Λουκ. 22:31). Σε αυτόν είπε, Εσύ είσαι Πέτρος και πάνω σε αυτήν την Πέτρα θα οικοδομήσω την Εκκλησία μου και οι πύλες της κολάσεως δεν θα την κατανικήσουν. Και σε σένα θα δώσω τα κλειδιά της Βασιλείας των Ουρανών και ό,τι δέσεις ή λύσεις στη γη, θα είναι δεμένο ή λυμένο στους ουρανούς (Ματθ. 16:18).''
''Ιδού, έλαβε τα κλειδιά της βασιλείας των ουρανών και τη δύναμη να λύνει και να δένει, η φροντίδα και η εξουσία σε ολόκληρη την Εκκλησία δόθηκε στα χέρια του [Πέτρου] και όμως δεν θέλει να αποκαλείται οικουμενικός απόστολος, ενώ ο άγιος άνθρωπος και συνιερωμένος μου, ο Ιωάννης επιθυμεί να αποκαλείται Οικουμενικός Πατριάρχης. Αναγκάζομαι να φωνάξω δυνατά και να πω, Ο tempora, Ο mores!''
Εφραίμ ο Σύρος, 351 μ.Χ.: ''[Είπε ο Ιησούς:] Σίμων, μαθητή μου, σε έκανα το θεμέλιο της Αγίας Εκκλησίας. Σου έδωσα την ονομασία Πέτρος, διότι εσύ θα υποστηρίξεις όλα της τα κτήρια [της Εκκλησίας]. Εσύ είσαι αυτός που θα επιθεωρεί όσους θα χτίσουν πάνω στη γη μια εκκλησία στο όνομά Μου. Αν πάνε να χτίσουν κάτι που είναι λάθος, εσύ, το θεμέλιο, θα τους καταδικάσεις. Εσύ είσαι η κορυφή του συντριβανιού απ´όπου η διδασκαλία μου πηγάζει, είσαι ο αρχηγός των μαθητών μου. Μέσω εσένα θα δώσω σε όλους τους ανθρώπους να πιούνε. You are the inspector of those who will build on Earth a Church for me. If they should wish to build what is false, you, the foundation, will condemn them. You are the head of the fountain from which my teaching flows; you are the chief of my disciples. Through you I will give drink to all peoples. Τη δικιά σου ζωοδώχο γλύκα είναι που διανέμω. Διάλεξα εσένα να είσαι, σαν τον πρωτότοκο στην Εκκλησία μου έτσι ώστε ως κληρονόμος και διάδοχός μου, να τη διαχειριστείς και να πράττεις το θέλημά μου. Σου έδωσα τα κλειδιά του βασιλείου μου. Ιδού, σου έχω δώσει εξουσία πάνω σε όλους μου τους θησαυρούς.
Από τις πατερικές σημειώσεις φαίνεται ότι ο Επίσκοπος Ρώμης κατείχε το Πρωτείο στην πρωτοχριστιανική Εκκλησία. Ειδικά η σημείωση του Εφραίμ του Σύρου μας δίνει μια εικόνα, όσον αφορά στην εξουσία του Πέτρου και των διαδόχων του, η οποία δεν απέχει και πολύ από τη σημερινή μορφή εξουσίας και Πρωτείου του Πάπα στην Ρωμαιοκαθολική Εκκλησία.
Ο ρόλος του Πάπα στις Οικουμενικές Συνόδους
Μελετώντας τα πρακτικά των επτά πρώτων Οικουμενικών Συνόδων, μπορούμε να δούμε ότι το Παπικό πρωτείο αποτέλεσε τότε μία Εκκλησιαστική πραγματικότητα σε Ανατολή και Δύση, στην πρωτοχριστιανική Εκκλησία.
Σύνοδος της Εφέσου, 431
"Ο Φίλιππος, πρεσβύτερος και απεσταλμένος της Αποστολικής Έδρας είπε: Δεν υπάρχει αμφιβολία και πράγματι πάντοτε ήταν γνωστό σε όλους, ότι ο Άγιος και ευλογητός Πέτρος, έξαρχος και πρωτοκορυφαίος των Αποστόλων, βάση πίστεως και θεμέλιο της Καθολικής Εκκλησίας, έλαβε τα κλειδιά της βασιλείας από τον Κύριο Ιησού Χριστό, τον Σωτήρα και Λυτρωτή των ανθρώπων, και πως σε αυτόν [τον Πέτρο] δόθηκε η εξουσία να λύνει και να δένει αμαρτίες, ο οποίος όπως σήμερα έτσι και πάντοτε ζει και κρίνει μέσω των Διαδόχων του. Ο Άγιος και Ευλογητός Πάπας Κελεστινός, σύμφωνα με την Αποστολική διαδοχή, είναι ο διάδοχός του και κατέχει τη θέση του [Πέτρου], και ο οποίος [Καιλεστίνος] έστειλε εμάς για να τον εκπροσωπήσουμε σε αυτή την άγια σύνοδο, την οποία συγκάλεσαν οι Χριστιανοί Αυτοκράτορες, επιθυμώντας να προστατέψουν την Καθολική πίστη.
(Απόσπασμα από τα πρακτικά της 2ης συνεδρίασης)
Σύνοδος της Χαλκηδόνας, 451
''Ο Πασχασινός, ο ευλογητός επίσκοπος απεσταλμένος της Αποστολικής Έδρας, σηκώθηκε ανάμεσα στους υπόλοιπους και είπε: Καθοδηγηθήκαμε από τον ευλογητό και αποστολικό επίσκοπο της Ρώμης, ο οποίος είναι η Κεφαλή όλων των Εκκλησιών του Χριστού. [...]''
Ο Λουκέντιος, επίσκοπος που εκπροσωπούσε την Αποστολική Έδρα, είπε: ...Ο Διόσκορος τόλμησε να συγκαλέσει σύνοδο χωρίς την άδεια της Αποστολικής Έδρας, πράγμα που ποτέ δεν έχει γίνει στην Καθολική Εκκλησία (Ανατολική και Δυτική Εκκλησία) και ούτε πρόκειται ποτέ να γίνει.
(Απόσπασμα από τα πρακτικά της 1ης συνεδρίασης)
''Όταν ο Άγιος Πέτρος, εμπνευσμένος από τον Θεό, έκανε μια μαρτυρία η οποία υπήρξε ευεργετική για όλα τα έθνη, είπε, "Εσύ είσαι ο Χριστός, ο Υιός του Θεού." κάνοντας τον εαυτό του άξιο του χαρακτηρισμού "ευλογητός" που του έδωσε ο Κύριος και απέκτησε τη σταθερότητα από την αρχική Πέτρα (τον Χριστό), η οποία σταθερότητα έγινε αρετή και όνομά του, με την οποία σταθερότητα και από αποκάλυψη από τον Θεό Πατέρα, ομολόγησε ότι ο Ιησούς ήταν ο Υιός του Θεού και ο Χριστός.''
Ο Πάπας Λέοντας, Αρχιεπίσκοπος όλων των Εκκλησιών, ο οποίος αναθεμάτισε την αίρεση του Νεστόριου και του Ευτύχιου, δείχνοντας μας ποια είναι η αληθινή πίστη.
(Απόσπασμα από τα πρακτικά της 4ης συνεδρίασης)
(Απόσπασμα από τα πρακτικά της 6ης συνεδρίασης)
Β' Σύνοδος Κωνσταντινουπόλεως, 553
[Απευθυνόμενοι προς τον Επίσκοπο Ρώμης:] Όπως οι Άγιοι Απόστολοι και οι Άγιοι Πατέρες και οι τέσσερις σύνοδοι, έτσι κι εμείς θα σας δεχθούμε ως την κεφαλή [της Εκκλησίας] μας, ως πατέρα και ως Πρώτο..."
Γ' Σύνοδος Κωνσταντινουπόλεως, 680-1
Γιατί έλαβε [Ο Άγιος Πέτρος] από τον σωτήρα τον ίδιο, με τρεις εντολές, το καθήκον να ταΐζει τα πνευματικά πρόβατα της Εκκλησίας, υπό την προστατευτική ασπίδα του [Πέτρου] η Αποστολική Εκκλησία δεν έφυγε ποτέ από το μονοπάτι της αλήθειας προς καμία κατεύθυνση λάθους και αίρεσης, του οποίου την εξουσία, ως Πρώτου από όλους τους Αποστόλους, όλη η Καθολική Εκκλησία και οι Οικουμενικές Σύνοδοι έχουν πιστά αγκαλιάσει και ακολουθήσει σε όλα, και όλοι οι άγιοι Πατέρες έχουν δεχθεί την Αποστολική του διδασκαλία, μέσω του οποίου [Πέτρου και των διαδόχων του στην Έδρα της Ρώμης] έχουν εγκριθεί ως οι πιο φωτισμένοι της Εκκλησίας του Χριστού, και οι άγιοι ορθόδοξοι Γιατροί και Πατέρες έχουν ακολουθήσει, ενώ οι αιρετικοί καταδιώκουν την Έδρα του [τη Ρώμη] με ψεύτικες κατηγορίες και μίσος.
''Η Ορθόδοξη πίστη, η οποία χτίστηκε πάνω στη στερεά πέτρα της Εκκλησίας του Πέτρου, του Πρώτου από όλους τους Αποστόλους, με τη Χάρη και την καθοδήγηση του οποίου παραμένει ελεύθερη από κάθε λάθος και αίρεση, την οποία πίστη [του Πέτρου] πρέπει όλοι οι Αυτοκράτορες και οι ιερείς, όλος ο κλήρος και ο λαός, ομόφωνα να μαρτυρούν και να κηρύττουν, για την σωτηρία των ψυχών τους."
''Για να είναι κάποιος στην πληρότητα της Ορθόδοξης πίστης, πρέπει να είναι σε πλήρη κοινωνία με εμένα, δηλαδή σε πλήρη κοινωνία με τον Άγιο Πέτρο, του οποίου την εξουσία, εγώ, ανάξια, ασκώ.
(Επιστολή του Πάπα Αγάθωνος στον Ρωμαίο Αυτοκράτορα)
Β' Σύνοδος Νικαίας, 787
Αν παραμένετε στην Ορθόδοξη πίστη από την οποία ξεκινήσατε, πρέπει με όλα τα μέσα σας να αναστηλώσετε τις άγιες εικόνες ξανά σε αυτά τα μέρη, όπως ο ευσεβής Αυτοκράτορας Κωνσταντίνος, και η οσία Ελένη, οι οποίοι διέδωσαν την ορθόδοξη Πίστη και εξύψωσαν την αγία Καθολική και Αποστολική Ρωμαϊκή Έδρα ως την πνευματική σας μητέρα, την οποία μαζί με τους υπόλοιπους ορθόδοξους αυτοκράτορες αναγνώρισαν ως την κεφαλή όλων των Εκκλησιών.
(Επιστολή του Πάπα Αδριανού στη Σύνοδο, αναγνώσθηκε στην 2η συνεδρίαση)
Συνάντηση στη Ραβέννα
«41. Αμφότεραι αι πλευραί συμφωνούσιν ότι η κανονική αυτή τάξις ανεγνωρίζετο υπό πάντων κατά την περίοδον της αδιαιρέτου Εκκλησίας. Περαιτέρω, συμφωνούσιν ότι η Ρώμη, ως η Εκκλησία η οποία, κατά την έκφρασιν του Αγ. Ιγνατίου Αντιοχείας. "προκάθηται εν αγάπη" (Προς Ρωμ., Πρόλογος), κατείχε την πρώτην θέσιν εν τη τάξει και ότι ο επίσκοπος Ρώμης ήτο, ως εκ τούτου, ο πρώτος μεταξύ των πατριαρχών. Διαφωνούσι, παρά ταύτα, επί της ερμηνείας των ιστορικών στοιχείων εκ της περιόδου ταύτης, θεωρούσαι τας προνομίας του επισκόπου Ρώμης ως πρώτου ζήτημα ήδη διαφοροτρόπως κατανοηθέν κατά την πρώτην χιλιετίαν. 42. Η συνοδικότης επί του παγκοσμίου επιπέδου, ασκούμενη υπό των οικουμενικών συνόδων, υπονοεί ενεργόν ρόλον του επισκόπου Ρώμης ως πρώτου των επισκόπων των μειζόνων καθεδρών, εν τη ομοφωνία των συναθροιζομένων επισκόπων, Καίτοι ο επίσκοπος Ρώμης ου συνεκάλεσε τας οικουμενικάς συνόδους των πρώτων χριστιανικών αιώνων και ουδέποτε προήδρευσε τούτων, ενεπλέκετο, παρά ταύτα, στενώς εν τη διαδικασία λήψεως αποφάσεων υπό των συνόδων. 43. Το πρωτείον και η συνοδικότης αλληλεξαρτώνται εν αμοιβαιότητι. Δι' ό το πρωτείον επό των διαφόρων επιπέδων του βίου της Εκκλησίας, τοπικής, περιφερειακής και παγκοσμίου, δέον όπως θεωρείται αεί εντός του περιβάλλοντος της συνοδικότητος, και η συνοδικότης ωσαύτως εντός του περιβάλλοντος του πρωτείου. [...] 44. Εν τη ιστορία της Ανατολής και της Δύσεως, τουλάχιστον μέχρι του ενάτου αιώνος, ανεγνωρίζετο, διά το πρώτον ή την κεφαλήν [...] παγκοσμίως, δια τον επίσκοπον Ρώμης ως πρώτον μεταξύ των πατριαρχών. Η διάκρισις αύτη επιπέδων ου μειοί την μυστηριακήν ισότητα παντός επισκόπου ή την καθολικότητα εκάστης τοπικής Εκκλησίας. 45. Το ερώτημα περί του ρόλου του επισκόπου Ρώμης εν τη κοινωνία πασών των Εκκλησιών παραμένει προς μελέτην εις μεγαλύτερο βάθος». (Κείμενο της Ραβέννας παρ. 41-45)
Πρόσθετη ανάγνωση
Κατηγορία:Χριστιανική ορολογία Κατηγορία:Καθολική Εκκλησία Κατηγορία:Εκκλησιολογία Κατηγορία:Ιστορία του παπισμού
Α.Ο. Καραβά Πειραιά
Ο Αθλητικός Όμιλος Καραβά Πειραιά είναι ποδοσφαιρικός σύλλογος που εδρεύει στην Παλαιά Κοκκινιά του Πειραιά.
Ιστορικό
Ιδρύθηκε το 1927 με την ονομασία «Αθλητική Ένωση Καραβά» και το 1969 έλαβε τη σημερινή του ονομασία, «Αθλητικός Όμιλος Καραβά». Με την ίδρυσή του αγωνίστηκε επί σειρά ετών σαν ανεξάρτητο σωματείο δίνοντας φιλικούς αγώνες με άλλες ανεπίσημες ομάδες του Πειραιά. Με το τέλος της κατοχής αναγνωρίστηκε επίσημα από την Ε.Π.Ο. με Αριθμό Μητρώου 157 και στη δύναμη της Ε.Π.Σ. Πειραιά την αγωνιστική περίοδο 1945-46, ξεκινώντας έκτοτε την επίσημη αγωνιστική του δράση. Στις 9 Οκτωβρίου του 1949 και ενώ αποτελούσε ομάδα Β΄ κατηγορίας, έκανε την έκπληξη και απέκλεισε από το Κύπελλο Ελλάδας της περιόδου 1949-50 την Α.Ε. Νίκαιας, ομάδα Α΄ Κατηγορίας Ε.Π.Σ. Πειραιά, επικρατώντας με 1-0 με τέρμα του Γιώργου Κοπανίδη.
Την αγωνιστική περίοδο 1964-65 αγωνίστηκε για πρώτη φορά στην ιστορία του στην κορυφαία κατηγορία των πρωταθλημάτων της Ε.Π.Σ. Πειραιά, την Α΄ Κατηγορία. Την αγωνιστική περίοδο 2017-18 έφτασε για πρώτη φορά στην ιστορία του στον τελικό του Κυπέλλου Ε.Π.Σ. Πειραιά, όπου επικρατώντας με 1-0 του Εθνικού και αναδείχθηκε κυπελλούχος. Την αγωνιστική περίοδο 2019-20 αναδείχθηκε τριταθλητής στην Α΄ Κατηγορία της Ε.Π.Σ. Πειραιά και πανηγύρισε την ιστορική του άνοδο στο πρωτάθλημα της Γ΄ Εθνικής ερασιτεχνικής κατηγορίας, 4η τη τάξει εθνική κατηγορία, κερδίζοντας έτσι τη συμμετοχή σε εθνικό πρωτάθλημα για πρώτη φορά στην ιστορία του παραμένοντας για δύο περιόδους αφού την περίοδο 2022-23 υποβιβάστηκε στην Α' Πειραιά.
Δείτε επίσης
Κατηγορία:Ποδοσφαιρικές ομάδες Ελλάδας Κατηγορία:Αθλητικοί σύλλογοι Πειραιά Κατηγορία:Ιδρύσεις αθλητικών συλλόγων το 1927
Σελίνα Γκόμεζ (δισκογραφία)
Η Σελίνα Γκόμεζ στη σόλο καριέρα της, έχει κυκλοφορήσει μέχρι τώρα 3 studio albums, μια συλλογή και ένα EP.
Ως συνεργαζόμενη ερμηνεύτρια
Κατηγορία:Σελίνα Γκόμεζ Γ
Αρχιεπίσκοπος Αμερικής Σπυρίδων
Ο Αρχιεπίσκοπος πρώην Αμερικής Σπυρίδων (κατά κόσμον Γεώργιος Παπαγεωργίου, Γουόρεν, 24 Σεπτεμβρίου 1944), είναι Έλληνας ομογενής επίσκοπος, που υπηρέτησε ως Αρχιεπίσκοπος Αμερικής, από τον Σεπτέμβριο του 1996 έως την παραίτησή του, τον Αύγουστο του 1999. Είναι ο μοναδικός, μέχρι στιγμής, Ελληνορθόδοξος Αρχιεπίσκοπος Αμερικής, που έχει γεννηθεί στις ΗΠΑ.
Προηγουμένως, υπηρέτησε ως Μητροπολίτης Ιταλίας και Μελίτης, από το 1991 έως την εκλογή του ως Αρχιεπίσκοπος, το 1996.
Βιογραφία
Ο κατά κόσμον Γεώργιος Παπαγεωρίου, γιος της Καλής και του δρος Κωνσταντίνου Παπαγεωργίου, γεννήθηκε στις 24 Σεπτεμβρίου 1944 στην πόλη Γουόρεν του Οχάιο των Ηνωμένων Πολιτειών. Ξεκίνησε το δημοτικό στο Στούμπενβιλ του Οχάιο και σε ηλικία 9 ετών μετακόμισε με την πολυμελή οικογένειά του στη Ρόδο όπου ολοκλήρωσε το δημοτικό και τέσσερις τάξεις του γυμνασίου. Αποφοίτησε το 1962, από το Λύκειο του Τάρπον Σπρινγκς στη Φλόριντα.
Σπούδασε Θεολογία στη Θεολογική Σχολή της Χάλκης, απ' όπου αποφοίτησε το 1966 με βαθμό άριστα. Στη συνέχεια πραγματοποίησε μεταπτυχιακές σπουδές στο Πανεπιστήμιο της Γενεύης στην Ελβετία, με ειδικότητα πάνω στην Ιστορία των Προτεσταντικών Εκκλησιών. Από το 1969 ως το 1973 φοίτησε στο τμήμα Βυζαντινής Φιλολογίας στο Πανεπιστήμιο του Μπόχουμ στη Γερμανία, κατόπιν υποτροφίας του Οικουμενικού Πατριαρχείου.
Υπηρέτησε στη γραμματεία της Μόνιμης Αντιπροσωπείας του Οικουμενικού Πατριαρχείου στο Παγκόσμιο Συμβούλιο των Εκκλησιών (Γενεύη 1966–1967) και αργότερα χρημάτισε Γραμματέας του Ορθόδοξου Κέντρου του Οικουμενικού Πατριαρχείου στο Σαμπεζί της Γενεύης, όπου διεύθυνε την εκκλησιαστική επιθεώρηση Επίσκεψις (1973–1976). Το 1976 χειροθετήθηκε αρχιμανδρίτης του Οικουμενικού Θρόνου και διορίσθηκε ιερατικώς προϊστάμενος στην Ελληνική Κοινότητα του Αγίου Ανδρέα στη Ρώμη όπου υπηρέτησε μέχρι το 1985.
Η εξοικείωσή του με τη ρωμαιοκαθολική πραγματικότητα της Ιταλίας οδήγησε το 1984 στο διορισμό του ως εκτελεστικού γραμματέα στη Διορθόδοξη Επιτροπή για το Θεολογικό Διάλογο μεταξύ της Ορθόδοξης και της Ρωμαιοκαθολικής Εκκλησίας.
Το 1985, η Ιερά Σύνοδος του Πατριαρχείου εξέλεξε τον Αρχιμανδρίτη Σπυρίδωνα Παπαγεωργίου, ως Τιτουλάριο Επίσκοπο της πάλαι ποτέ διαλαμψάσης Επισκοπής Απαμείας, τοποθετώντας τον ως βοηθό Επίσκοπο στην Μητρόπολη Αυστρίας και Εξαρχία Ιταλίας και Ουγγαρίας, όπως τότε ήταν γνωστή.
Το Νοέμβριο του 1991, με την ίδρυση της Ιεράς Μητροπόλεως Ιταλίας, η Ιερά Σύνοδος του Οικουμενικού Πατριαρχείου εξέλεξε τον Σπυρίδωνα ως τον πρώτο Μητροπολίτη Ιταλίας και Μελίτης. Στά τέσσερα χρόνια της υπηρεσίας του ως Μητροπολίτης Ιταλίας, αύξησε σημαντικά τον αριθμό των ενοριών, ενίσχυσε τη δικαιοδοσία του Οικουμενικού Πατριαρχείου συσπειρώνοντας κάτω από τη νέα Μητρόπολη διάφορες ιταλικές ορθόδοξες κοινότητες, έδωσε έμφαση στη νεολαία οργανώνοντας την Ενωση Ελλήνων Ορθοδόξων Φοιτητών της Ιταλίας και αναβίωσε τον ορθόδοξο μοναχισμό στην Ιταλία με την ανασύσταση της βυζαντινής Μονής του Αγίου Ιωάννη του Θεριστή στην Καλαβρία.
Το 1992 διορίσθηκε πρόεδρος τη Διορθόδοξης Επιτροπής του Θεολογικού Διαλόγου μεταξύ τη Ορθόδοξης Εκκλησίας και της Παγκόσμιας Ομοσπονδίας Λουθηρανών. Εκπροσώπησε το Οικουμενικό Πατριαρχείο σε διάφορες διεκκλησιαστικές συναντήσεις, ενώ υπήρξε απεσταλμένος του Οικουμενικού Πατριαρχείου στην Ειδική Σύνοδο των Ρωμαιοκαθολικών Επισκόπων της Ευρώπης στη Ρώμη το 1991. Ο λόγος του στην Σύνοδο εστιάστηκε επί της διαρκώς εξαπλούμενης Ουνίας στις χώρες της πρώην Ανατολικής Ευρώπης.
Αρχιεπίσκοπος Αμερικής
Η 20ετής προϋπηρεσία του στην Ιταλία, η συμμετοχή του στους διεκκλησιαστικούς διαλόγους, η συχνή παρουσία του στη διεθνή εκκλησιαστική σκηνή, αλλά και η αμερικάνικη καταγωγή του αποτέλεσαν τη βάση γιά την εκλογή του στον αρχιεπισκοπικό θρόνο της Αμερικής, στις 30 Ιουλίου 1996 από την Αγία και Ιερά Σύνοδο του Οικουμενικού Πατριαρχείου. Ως Αρχιεπίσκοπος Αμερικής εργάστηκε για το μεγάλο ζήτημα της επιβίωσης της Ορθοδοξίας και του Ελληνισμού στη διασπορά της Αμερικής. Ανέλαβε πρωτοβουλίες σε καίρια θέματα της Ελληνικής Ορθόδοξης Εκκλησίας της Αμερικής, δίδοντας ιδιαίτερη έμφαση στην ελληνική παιδεία, στην ορθόδοξη θεολογική εκπαίδευση, στην οργάνωση του ελληνοαμερικανικού λόμπι και στη διοίκηση της Αρχιεπισκοπής.
Ο Σπυρίδων παραιτήθηκε από Αρχιεπίσκοπος Αμερικής στις 19 Αυγούστου 1999 και εν συνεχεία η Αγία και Ιερά Σύνοδο του Οικουμενικού Πατριαρχείου τον εξέλεξε Μητροπολίτη της Ιστορικής Ιεράς Μητροπόλεως Χαλδίας, Χεροιάνων και Κερασούντος, θέση την οποία δεν αποδέχτηκε. . Στις 15 Σεπτεμβρίου 1999 εγκατέλειψε τη Νέα Υόρκη, και έκτοτε διαμένει ως σχολάζων Μητροπολίτης στη Λισαβόνα της Πορτογαλίας, όπου κατά καιρούς παραχωρεί συνεντεύξεις ή γράφει άρθρα για τον ελληνικό και ομογενειακό τύπο της Αμερικής.
Το Φεβρουάριο του 2003 συστάθηκε το Ίδρυμα «Αρχιεπίσκοπος Σπυρίδων γιά την Ελληνική Παιδεία και τον Πολιτισμό», το οποίο έχει έδρα την Νέα Υόρκη.
Εξωτερικοί σύνδεσμοι
Κατηγορία:Μητροπολίτες Ιταλίας Κατηγορία:Μητροπολίτες Χαλδίας Κατηγορία:Αρχιεπίσκοποι Αμερικής Κατηγορία:Επίσκοποι του 20ού αιώνα Κατηγορία:Επίσκοποι του 21ου αιώνα
Επιπωμάτιο (γαστερόποδα)
Το επιπωμάτιο των γαστεροπόδων είναι μια δισκοειδής κατασκευή με την οποία φράσσεται η είσοδος του οστράκου τους δίκην πώματος (καπάκι), εξ ου και η ονομασία του. Έχει γενικά μορφή δίσκου, ή ωοειδή· το ακριβές σχήμα και μέγεθος ποικίλλει αντίστοιχα με τη μορφή και τη διάσταση του ανοίγματος της εισόδου του οστράκου, το οποίο και φέρεται στο πόδι του γαστεροπόδου.
Γενικά
Η σημασία του επιπωματίου είναι ιδιαίτερα σπουδαία στην επιβίωση των γαστεροπόδων που φέρουν όστρακο. Τούτο, εκτός από την ασφάλεια που παρέχει κλείνοντας την είσοδο όταν το ζώο το τραβά καθώς εισχωρεί εντός του οστράκου, μπορεί να χρησιμοποιηθεί και ως σκαπτικό μέσο προς άγρα τροφής μέσα σε άμμο και λάσπη και να καταστήσει ευκολότερη την μετακίνηση του ζώου πάνω σ΄ αυτή. Η σημαντικότερη όμως λειτουργία του προκύπτει από το γεγονός ότι κλείνει ερμητικά και έτσι, όταν το γαστερόποδο κινούμενο σε πολύ μικρά βάθη που επηρεάζονται από την παλίρροια βρεθεί σε άμπωτη εκτός νερού, συγκρατεί εντός του οστράκου μια ποσότητα νερού ικανή να προφυλάξει το ζώο από τον κίνδυνο της αποξήρανσης.
Σχήμα
Όπως αναφέρθηκε παραπάνω το σχήμα και το μέγεθος των επιπωματίων ποικίλλει. Συνηθέστερα έχουν σχήμα δισκοειδές, πεταλοειδές, ελλειπτικό ή πολύ ελλειπτικό ωοειδές που θυμίζει νύχι.
Είδη
Πολλοί βιολόγοι ταξινομιστές προχωρούν σε διάκριση των οστρακοφόρων γαστεροπόδων ανάλογα με την ύπαρξη ή όχι του οργάνου αυτού διακρίνοντας αυτά σε: "επιπωματιοφόρα" και σε "μη επιπωματιοφόρα" γαστερόποδα.
Πηγές
Κατηγορία:Γαστερόποδα
Λα Νίνια
δεξιά|μικρογραφία|300x300εσ| Θερμοκρασιακές ανωμαλίες της επιφάνειας της θάλασσας τον Νοέμβριο του 2007 Λα Νίνια ( ,la Niña) είναι ωκεάνιο φαινόμενο που είναι το ψυχρότερο αντίστοιχο του Ελ Νίνιο ως μέρος του ευρύτερου κλίματος (ENSO). Το όνομα Λα Νίνια προέρχεται από την ισπανική λέξη για το «κοριτσάκι», κατ' αναλογία με το Ελ Νίνιο, που σημαίνει «αγοράκι». Στο παρελθόν, ονομάστηκε επίσης αντι-Ελ Νίνιο και Eλ Βιέχο, που σημαίνει «γέρος».
Ιστορικό
Ένα χρονοδιάγραμμα όλων των εμφανίσεων του Λα Νίνια μεταξύ 1900 και 2021. Το Λα Νίνια είναι ένα περίπλοκο ωκεάνιο φαινόμενο που εμφανίζεται κάθε μερικά χρόνια, λόγω των διακυμάνσεων στις θερμοκρασίες των ωκεανών στην ισημερινή ζώνη του Ειρηνικού Ωκεανού. Το Λα Νίνια εμφανίζεται όταν, δυνατοί άνεμοι φυσούν το ζεστό νερό μακριά από τις Ειρηνικές ακτές της Νότιας Αμερικής, κατευθύνοντάς το προς την Ινδονησία. Καθώς αυτό το ζεστό νερό κινείται δυτικά, το κρύο νερό από τα βαθύτερα στρώματα της θάλασσας ανεβαίνει στην επιφάνεια κοντά στη Νότια Αμερική. Θεωρείται η ψυχρή εκδοχή του Ελ Νίνιο. Η κίνηση τόσο μεγάλης θερμότητας στο ένα τέταρτο του πλανήτη, και ιδίως με τη μορφή θερμοκρασίας στην επιφάνεια του ωκεανού, μπορεί να έχει σημαντική επίδραση στον καιρό σε ολόκληρο τον πλανήτη.
Επιπτώσεις στο παγκόσμιο κλίμα
Το Λα Νίνια επηρεάζει το παγκόσμιο κλίμα και διαταράσσει τα κανονικά καιρικά φαινόμενα. Οι αναταράξεις αυτές μπορούν να οδηγήσουν σε εκτεταμένες καταιγίδες σε ορισμένα μέρη και έντονη ξηρασία σε άλλα.
Επιπτώσεις ανά περιοχή
Διαρκείς παρατηρήσεις του φαινομένου Λα Νίνια, από το 1950 δείχνουν ότι οι επιπτώσεις του εξαρτώνται από την εποχή που είναι. Ωστόσο, ενώ ορισμένα συμβάντα και επιπτώσεις αναμένεται να συμβούν κατά τη διάρκεια αυτών των περιόδων, δεν είναι σίγουρο ή εγγυημένο ότι θα συμβούν.
Αφρική
μικρογραφία| Υπολογίζεται ότι μεταξύ 50.000 και 100.000 ανθρώπων πέθαναν από πείνα, κατά την ξηρασία της Ανατολικής Αφρικής το 2011, την μεγαλύτερη ξηρασία που έπληξε την Αφρική τα τελευταία 60 χρόνια. Οι συνέπειες του Λα Νίνια γίνονται αντιληπτές στην Αφρική με την μορφή περισσότερων καταιγίδων στα Νότια από το κανονικό κατά τον Δεκέμβριο με Φεβρουάριο, ενώ την ίδια περίοδο στην Ανατολική Αφρική το κλίμα είναι ξηρότερο από το κανονικό.
Ασία
Κατά την διάρκεια της έξαρσης του Λα Νίνια, ο σχηματισμός τροπικών κυκλώνων, μαζί με τη θέση της υποτροπικής κορυφογραμμής, μετατοπίζεται προς τα δυτικά κατά μήκος του δυτικού Ειρηνικού Ωκεανού, γεγονός που αυξάνει την απειλή κατακλυσμού στην Κίνα. Τον Μάρτιο 2008, του Λα Νίνια προκάλεσε πτώση στις θερμοκρασίες της επιφάνειας της θάλασσας στη Νοτιοανατολική Ασία κατά 2 °C-change. Προκάλεσε επίσης ισχυρές βροχοπτώσεις στη Μαλαισία, τις Φιλιππίνες και την Ινδονησία.
Αυστραλία
Σε όλη την ήπειρο, το Ελ Νίνιο και το Λα Νίνια επηρεάζουν σε πολύ μεγάλο βαθμό τις κλιματικές μεταβολές. Υπάρχει μια ισχυρή συσχέτιση μεταξύ της έντασης του Λα Νίνια και της βροχόπτωσης: Όσο μεγαλύτερη είναι η θερμοκρασία της επιφάνειας της θάλασσας από την κανονική, τόσο μεγαλύτερη είναι η αλλαγή της βροχόπτωσης.
Το Λα Νίνια φαίνεται να προκαλεί αυξημένες βροχοπτώσεις και νεφελώδη κάλυψη, ειδικά στην ανατολική και το βόρεια Αυστραλία. Επίσης αυξάνονται και οι χιονοπτώσεις. Υπάρχουν ψυχρότερες θερμοκρασίες κατά τη διάρκεια της ημέρας νότια των τροπικών περιοχών και λιγότερες ακραίες υψηλές θερμοκρασίες και θερμότερες θερμοκρασίες κατά τη διάρκεια της νύχτας στις τροπικές περιοχές. Υπάρχει λιγότερος κίνδυνος παγετού, αλλά αυξημένος κίνδυνος εκτεταμένων πλημμυρών και τροπικών κυκλώνων, ενώ η εποχή των μουσώνων ξεκινά νωρίτερα.
Βόρεια Αμερική
μικρογραφία|284x284εσ| Περιφερειακές επιπτώσεις της Λα Νίνια. Το Λα Νίνια προκαλεί ως επί το πλείστον τα αντίθετα αποτελέσματα του Ελ Νίνιο, δηλαδή υψηλότερη βροχόπτωση στις βόρειες Μεσοδυτικές πολιτείες των ΗΠΑ και κατά μήκος μέρους της ανατολικής ακτής των ΗΠΑ (από το ύψος του Όρεγκον και βορειότερα) και του Καναδά. Ταυτόχρονα, οι βροχοπτώσεις στις νοτιοδυτικές και νοτιοανατολικές πολιτείες, καθώς και στη Νότια Καλιφόρνια, είναι κάτω από το μέσο όρο. Αυτό επιτρέπει επίσης την ανάπτυξη πολλών ισχυρότερων από τον μέσο όρο τυφώνων στον Ατλαντικό και λιγότερων στον Ειρηνικό.
Στον Καναδά, το Λα Νίνια θα προκαλέσει σε γενικές γραμμές έναν πιο δροσερό και χιονισμένο χειμώνα, όπως φαίνεται στα σχεδόν ρεκόρ ποσά χιονιού που καταγράφτηκαν τον χειμώνα 2007-2008 στον ανατολικό Καναδά.
Νότια Αμερική
Κατά της εμφάνισης του Λα Νίνια, ξηρασία πλήττει τις παράκτιες περιοχές του Περού και της Χιλής. Από τον Δεκέμβριο έως τον Φεβρουάριο, η βόρεια Βραζιλία είναι πιο υγρή από το κανονικό. Το Λα Νίνια προκαλεί υψηλότερες από τις κανονικές βροχοπτώσεις στις κεντρικές Άνδεις, οι οποίες με τη σειρά τους προκαλούν καταστροφικές πλημμύρες σε περιοχές της Βολιβίας. Τέτοιες πλημμύρες τεκμηριώνονται από τα 1853, ενώ ακολουθούν και άλλες, το 1865, 1872, 1873, 1886, 1895, 1896, 1907, 1921, 1928, 1929 και 1931.
Εξωτερικοί σύνδεσμοι
Κατηγορία:Ειρηνικός Ωκεανός Κατηγορία:Μετεωρολογικά φαινόμενα Κατηγορία:Κλιματική αλλαγή
Βίλα Καρρέ
Η Βίλα Καρρέ (Villa Carre, 1959) είναι κτίσμα έργο του Φινλανδού αρχιτέκτονα Αλβάρ Αάλτο για λογαριασμό του εμπόρου τέχνης Λουί Καρρέ (Louis Carré).
Ιστορία
Το φθινόπωρο του 1956, ο έμπορος έργων τέχνης Λουί Καρρέ και η σύζυγός του ζήτησαν από τον Αλβάρ Αάλτο να τους σχεδιάσει μία κατοικία σε ένα οικόπεδο στην κορυφή ενός λόφου, κοντά στο χωριό Bazoches-sur-Guyonne με θέα το τοπίο του Δάσους Ραμπουιγιέ. Το σπίτι θα έπρεπε να διαθέτει χώρο για την έκθεση των έργων τέχνης, αλλά να αποφευχθεί η ομοιότητα με μία γκαλερί. Του ζητήθηκε, επίσης, να σχεδιάσει και τον περιβάλλοντα χώρο, καθώς και τα έπιπλα και τον γενικότερο εξοπλισμό του σπιτιού.
Η κατασκευή του κτιρίου ολοκληρώθηκε το 1959. Μετά το θάνατο του Λουί Καρρέ το 1977, στη βίλα κατοικούσε η σύζυγός του Όλγα μέχρι το 2002 και πλέον βρίσκεται στην ιδιοκτησία του Φινλανδικού Πολιτιστικού Ιδρύματος, ενώ από το καλοκαίρι του 2007 είναι επισκέψιμο έναντι αντιτίμου, για όποιον το επιθυμεί.
Αρχιτεκτονική της Βίλας Καρρέ
Το συνολικό εμβαδόν της κατοικίας είναι 450 τετραγωνικά μέτρα. Η είσοδος στο κτίριο γίνεται μέσω ενός ευρύχωρου χωλ, το οποίο συνδέει τους κύριους με τους δευτερεύοντες χώρους. Σε αυτό ο Aalto έχει τοποθετήσει 2 μεγάλα panels, τα οποία μπορούν να υποδεχτούν τα έργα τέχνης του ιδιοκτήτη. Έτσι, λειτουργεί ως ένας εκθεσιακός, ημιδημόσιος χώρος που σε οδηγεί στους υπόλοιπους χώρους της βίλας. Ένα ενιαίο ξύλινο πάτωμα συνδέει το χωλ αρμονικά με το σαλόνι, του οποίου η θέα πλαισιώνεται από ένα μεγάλο άνοιγμα. Στο πλάι βρίσκονται τα 2 ξεχωριστά δωμάτια του ζευγαριού, τα οποία οδηγούν σε μία εξωτερική αυλή. Στην άλλη μεριά του κτιρίου βρίσκονται η κουζίνα, η τραπεζαρία, το γραφείο και ένας ξενώνας. Μία σκάλα στο χώρο της κουζίνας οδηγεί στον όροφο, όπου βρίσκονται τα δωμάτια του προσωπικού.
Στον περιβάλλοντα χώρο, ο αρχιτέκτονας τονίζει την τοπογραφία δημιουργώντας φυσικά σκαλοπάτια και ένα μικρό κοίλο θέατρο, ενώ μέσα στην πλαγιά κρύβεται το γκαράζ. Μια πισίνα ολοκληρώνει την εικόνα του φυσικού περιβάλλοντος τοπίου.
Το πάνω μέρος των εξωτερικών τοίχων αποτελείται από βαμμένα λευκά τούβλα και μάρμαρο, ενώ το κάτω μέρος από γκρι ασβεστόλιθο. Ξύλο έχει χρησιμοποιηθεί για την καμπύλη εσωτερική οροφή, αλλά και επιμέρους σε άλλα σημεία.
Αρχιτεκτονική Τομή
Ιδιαίτερο ενδιαφέρον παρουσιάζει η τομή του κτιρίου. Το δάπεδο του ισογείου ακολουθεί την τοπογραφία του οικοπέδου, δηλαδή ουσιαστικά καθορίζεται από το ίδιο το φυσικό τοπίο. Καθοριστικό στοιχείο της σύνθεσης των κύριων χώρων αποτελεί η εσωτερική οροφή, καθώς και αυτή ακολουθεί κατ' αντιστοιχία την κλίση του εδάφους και με την πλαστικότητα της μορφής της διατρέχει κατα μήκος το κτίριο και ενοποιεί τους κοινόχρηστους χώρους. Με την κίνηση αυτή, ο Aalto κρύβει τα δωμάτια προσωπικού που βρίσκονται στον όροφο, εκμεταλλευόμενος τη διαφορά ύψους που δημιουργείται με τη στέγη.
Η οροφή της κατοικίας είναι κεκλιμένη δίνοντας την αίσθηση του λόφου, στον οποίο βρίσκεται το κτήριο, αλλά και στοχεύοντας στο μοναδικό, ίσως, σημείο της κοντινής περιοχής, στο οποίο η θέα από το σαλόνι είχε ενδιαφέρον. Σήμερα αυτή η θέα κόβεται από ψηλά δέντρα που έχουν φυτευτεί στην περιοχή.
Εξωτερικοί σύνδεσμοι
Κατηγορία:Επαυλη
176 π.Χ.
Θάνατοι
Κατηγορία:Έτη
Ευνομιανός
Υπό το όνομα Ευνομιανός υπάρχει στην έκδοση του Jacobs (που βασίζεται στον Brunck) το επίγραμμα ΙΧ 193 της Παλατινής Ανθολογίας. Οι Paton και Waltz παραλείπουν το όνομα αυτό από τις εκδόσεις τους.
Τσία (σπόρος)
thumb|250px|right|Το φυτό Σάλβια η ισπανική (Salvia hispanica) από το οποίο συνήθως προέρχονται οι σπόροι τσία ή κία (chia). thumb|250px|right|Το φυτό Salvia columbariae του οποίου οι σπόροι χρησιμοποιούνται για θεραπευτικούς σκοπούς και ως τρόφιμο.
O Κώδικας Μεντόζα (Codex Mendoza) του δέκατου έκτου αιώνα, παρέχει αποδεικτικά στοιχεία ότι καλλιεργούνταν από τους Μάγια και τους Αζτέκους στην προ-Κολομβιανή εποχή και οι ιστορικοί της οικονομίας λένε ότι μπορεί να ήταν το ίδιο σημαντικοί ως καλλιεργούμενο τρόφιμο, όπως και ο αραβόσιτος.
Τριμμένοι ή ολόκληροι, οι σπόροι τσία (chia) εξακολουθούν να χρησιμοποιούνται στην Παραγουάη, Βολιβία, Αργεντινή, Μεξικό και τη Γουατεμάλα για θρεπτικά ποτά και στα τρόφιμα. Σήμερα, το κία (chia) καλλιεργείται και καταναλώνεται εμπορικά σε μικρή κλίμακα στην προγονική του πατρίδα, στο κεντρικό Μεξικό και τη Γουατεμάλα, ενώ, καλλιεργείται εμπορικά στην Αργεντινή, Βολιβία, Ισημερινό, Εκουαδόρ, Νικαράγουα και την Αυστραλία.
Περιγραφή
thumb|250px|left|Σπόροι τσία ή κία (chia). Το τσία (chia) καλλιεργείται για εμπορικούς σκοπούς, για το σπόρο του, μια τροφή πλούσια σε ωμέγα-3 λιπαρά οξέα, δεδομένου ότι οι σπόροι αποδίδουν 25-30% εκχυλίσιμα έλαια, συμπεριλαμβάνοντας το α-λινολενικό οξύ. Η σύνθεση του λίπους του ελαίου, μπορεί να είναι 55% ω-3, 18% ω-6, 6% ω-9 και 10% κορεσμένα λιπαρά.
Συνήθως, οι σπόροι κία (chia) είναι μικροί, οβάλ, με διάμετρο περίπου 1 mm (0,039 in). Είναι διάστικτοι με χρώμα καφέ, γκρι, μαύρο και λευκό. Οι σπόροι είναι υδρόφιλοι, απορροφώντας όταν εμποτιστούν 9 έως και 12 φορές το βάρος τους σε υγρό. Κατά τον εμποτισμό τους, οι σπόροι αναπτύσσουν μια κολλώδη επίστρωση, η οποία δίνει στα ποτά με βάση το τσία (chia), μια διακριτική υφή γέλης. thumb|250px|right|Εικονογράφηση από τον [[Κώδικας (παλαιογραφία)|Κώδικα Φλωρεντίας (Florentine Codex), όπου φαίνεται το φυτό Salvia hispanica. ]]
Το κία (chia ή chian ή chien), έχει ως επί το πλείστον αναγνωριστεί ως Salvia hispanica L. Νέες κατοχυρωμένες -με δίπλωμα ευρεσιτεχνίας- ποικιλίες τσία (chia), έχουν αναπτυχθεί στο Κεντάκι, για την καλλιέργεια στα βόρεια γεωγραφικά πλάτη των Ηνωμένων Πολιτειών.
Η απόδοση των σπόρων, ποικίλλει ανάλογα με τις ποικιλίες, τον τρόπο καλλιέργειας και τις συνθήκες καλλιέργειας ανά γεωγραφική περιοχή. Για παράδειγμα, σε εμπορικούς αγρούς στην Αργεντινή και την Κολομβία, η απόδοση διαφέρει και κυμαίνεται από 450 έως 1.250 kg/ha. Μια μικρής κλίμακας μελέτη σε τρεις ποικιλίες που καλλιεργήθηκαν στις εσωτερικές κοιλάδες των Άνδεων του Ισημερινού, παρήγαγαν αποδόσεις έως και 2.300 kg/ha, υποδεικνύοντας ότι το ευνοϊκό περιβάλλον ανάπτυξης και η ποικιλία, αλληλεπίδρασαν στην παραγωγή τόσο υψηλών αποδόσεων. Το γονότυπο έχει μεγαλύτερη επίδραση στην απόδοση από την περιεκτικότητα στην πρωτεΐνη, περιεκτικότητα σε έλαια, λιπαρά οξέα ή φαινολικές ενώσεις, ενώ η υψηλή θερμοκρασία μειώνει την περιεκτικότητα σε έλαιο και το βαθμό ακορεστότητας και αυξάνει την περιεκτικότητα σε πρωτεΐνη.
Περιεκτικότητα σε θρεπτικά συστατικά και χρήσεις τροφίμου
Μια μερίδα σπόρων τσία (chia) των 100 γραμμαρίων είναι μια πλούσια πηγή των βιταμινών Β, θειαμίνης και νιασίνης (54% και 59%, αντίστοιχα, της Ημερήσιας Αξίας (ΗΑ (DV)) και μια καλή πηγή των βιταμινών Β, ριβοφλαβίνης και φυλλικού οξέος (14% και 12%, αντίστοιχα). Η ίδια ποσότητα των σπόρων τσία (chia) είναι επίσης μια πλούσια πηγή (48–130% DV) διαιτητικών μετάλλων ασβεστίου, σιδήρου, μαγνησίου, μαγγανίου, φωσφόρου και ψευδαργύρου (περισσότερο από 20% DV) (βλ. σχετ. πίνακα).
Οι σπόροι κία (chia) μπορούν να προστεθούν σε άλλα τρόφιμα ως γαρνιτούρα ή να τοποθετηθούν σε smoothies, δημητριακά πρωινού, μπάρες ενέργειας, μπάρες δημητριακών, γιαούρτια, tortillas και ψωμιά. Το 2009, η Ευρωπαϊκή Ένωση ενέκρινε τους σπόρους τσία (chia) ως νέο τρόφιμο, επιτρέποντας το τσία (chia) να είναι το 5% από τη συνολική ύλη των προϊόντων άρτου.
Η γέλη από τους τριμμένους σπόρους, μπορεί να χρησιμοποιηθεί για να αντικαταστήσει έως και το 25% της περιεκτικότητας των κέικ σε αυγό και λάδι, ενώ, παρέχει και άλλα θρεπτικά συστατικά.
Οι αρχαίοι ελαιούχοι σπόροι τσία (chia), που χρησιμοποιούνταν από τους Μάγια και τους Αζτέκους ως τρόφιμο, είναι μια φυσική πηγή των ωμέγα-3 λιπαρών οξέων (α-λινολενικό οξύ), διαλυτών και αδιάλυτων ινών, πρωτεϊνών και επιπλέον των άλλων σημαντικών θρεπτικών συστατικών, όπως βιταμίνες, ανόργανα άλατα και φυσικά αντιοξειδωτικά. Το κία (chia) μπορεί να θεωρηθεί ως «λειτουργική τροφή», διότι εκτός από το να συμβάλλει στην ανθρώπινη διατροφή, βοηθά μεταξύ άλλων, στην αύξηση του δείκτη κορεσμού, την πρόληψη των καρδιαγγειακών ασθενειών, των φλεγμονωδών διαταραχών, των διαταραχών του νευρικού συστήματος και του διαβήτη. Σήμερα, οι σπόροι τσία (chia) μεταξύ άλλων, προσφέρουν ένα τεράστιο δυναμικό στις βιομηχανίες υγείας, τα τρόφιμα, τις ζωοτροφές, τα φαρμακευτικά προϊόντα και τα φαρμακευτικά προϊόντα διατροφής, λόγω των λειτουργικών συστατικών τους. Ωστόσο, η ασφάλεια και η αποτελεσματικότητα αυτού του φαρμακευτικού τροφίμου ή φυσικού προϊόντος, πρέπει να επικυρωθεί από την επιστημονική έρευνα. In vivo και κλινικές μελέτες σχετικά με την ασφάλεια και την αποτελεσματικότητα των σπόρων κία (chia), είναι ακόμη περιορισμένη.
Στο Νοσοκομείο του Αγίου Μιχαήλ (St. Michael's Hospital) του Τορόντο, υπολόγισαν ότι 100 γραμμάρια σπόρων Salvia hispanica περιέχουν:
Είχε μετρηθεί το αίμα σε 20 διαβητικούς για μια ποικιλία αλλαγών. Οι ερευνητές σημείωσαν:
Ενώ η μελέτη δεν βρήκε αρνητικές συνέπειες σε οποιονδήποτε από τους 20 ασθενείς που εξετάστηκαν, προειδοποιεί ότι, λόγω της ικανότητάς των σπόρων κία (chia) της Salvia hispanica στην αραίωση του αίματος, εκείνοι που λαμβάνουν αντιπηκτικά φάρμακα και άλλα φάρμακα για την πίεση του αίματος, θα πρέπει να συμβουλεύονται τον ιατρό τους, πριν από τη λήψη των σπόρων.
Οφέλη των σπόρων τσία (chia)
Οι σπόροι κία (chia), έχουν εξαιρετικά υψηλή περιεκτικότητα σε ωμέγα-3 λιπαρά οξέα, φυτικές ίνες, αντιοξειδωτικά και το ασβέστιο τα καθιστά ιδιαίτερα θρεπτικά για την καθημερινή κατανάλωση. Εκτός από αυτό, οι σπόροι τσία (chia) περιέχουν επίσης πρωτεΐνες, μαζί με διαφορετικές βιταμίνες και μέταλλα. Όλα αυτά τα θρεπτικά συστατικά που υπάρχουν στους σπόρους κία (chia), αξίζει να καταναλώνονται από άτομα όλων των ηλικιακών ομάδων, κυρίως, αυτών που πάσχουν από διατροφικές ελλείψεις. Εκτός από το να είναι θρεπτικοί, οι σπόροι κία (chia) συνδέονται με πολλά άλλα οφέλη για την υγεία.
Οφέλη για την υγεία των σπόρων κία (chia)
Η καθημερινή κατανάλωση δύο κουταλιών (της σούπας) των σπόρων τσία (chia), σε οποιαδήποτε μορφή, βοηθά στη διατήρηση της υγείας και της φυσικής κατάστασης. Όμως, πριν συμπεριληφθούν οι σπόροι τσία (chia) στη διατροφή κάποιου, καλό είναι να συμβουλεύεται τον γιατρό του, καθώς λίγα άτομα έχουν συναντήσει διάφορες παρενέργειες των σπόρων κία (chia), όπως, γαστρεντερικά προβλήματα, αλλεργίες και διαταραχές της αρτηριακής πίεσης. Έγκυες και θηλάζουσες μητέρες, άτομα υπό φαρμακευτική αγωγή, ασθενείς με αδιαθεσία κλπ., θα πρέπει να συμβουλεύονται το γιατρό τους α π α ρ α ι τ ή τ ω ς, πριν τους καταστήσουν ως μέρος της καθημερινής τους διατροφής. Αλλά αν οι σπόροι τσία (chia) ταιριάζουν το σύστημα κάποιου, τότε, μπορούν να προστεθούν στις συνταγές του, είτε πρόκειται για χυμό φρούτων, σάντουιτς ή πράσινη σαλάτα και είναι βέβαιο ότι θα του παρέχουν καλή υγεία και ζωτικότητα, βελτιώνοντας το ανοσοποιητικό του σύστημα.
Παρενέργειες των σπόρων κία (chia)
Οι οργανικοί σπόροι τσία (chia) είναι συνήθως θαυμάσιες αποθήκες αντιοξειδωτικών, πρωτεϊνών, ινών και των διαφόρων φλαβονοειδών. Τους έχει δοθεί η αναγνώριση της ύπαρξής τους ως τροφίμου από την Υπηρεσία Τροφίμων και Φαρμάκων (Food and Drug Administration - FDA) των ΗΠΑ και τους έχει, επίσης, δοθεί οριστικά η σφραγίδα ότι δεν έχει καθόλου δηλητηριώδεις τάσεις. Ακόμη και η American Heart Association (ΑΗΑ), έχει αναγορεύσει ότι οι ασθενείς με στεφανιαία, θα πρέπει να καταναλώνουν καθημερινά, τους σπόρους κία (chia), όπως υπαγορεύει το δημόσιο συμφέρον, υποστηριζόμενοι από μια μελέτη του Πανεπιστημίου του Τορόντο. Αλλά παρ 'όλα αυτά, το γεγονός παραμένει ότι δεν έχουν διεξαχθεί αρκετές μελέτες, σχετικά με αυτούς τους μικροσκοπικούς, ωοειδείς με στίγματα σπόρους και ως εκ τούτου, τόσο τα οφέλη όσο και οι παρενέργειες αυτών των σπόρων, δεν έχουν γίνει ακόμη πλήρως γνωστοί.
Προγενέστερες παρατηρήσεις και η περιορισμένη μελέτη των σπόρων τσία (chia), επέτρεψαν σε ορισμένους εμπειρογνώμονες να σημειώσουν κάποιες ανεπιθύμητες παρενέργειες.
Προκαταρκτική έρευνα για την υγεία
Αν και η προκαταρκτική έρευνα δείχνει πιθανά οφέλη για την υγεία από την κατανάλωση των σπόρων τσία (chia), αυτή η εργασία παραμένει κατακερματισμένη και ασαφής. Σε μια συστηματική ανασκόπηση του 2015, στις περισσότερες από τις μελέτες, δεν προκύπτει στατιστικά, σημαντική επίδραση στην κατανάλωση των σπόρων κία (chia) από τους ανθρώπους, σε παράγοντες καρδιαγγειακού κινδύνου.
Αλληλεπιδράσεις φαρμάκων
Μέχρι σήμερα, δεν υπάρχουν στοιχεία που να δείχνουν ότι η κατανάλωση των σπόρων τσία (chia) έχει αρνητικές επιπτώσεις ή ότι αλληλεπιδρά με τα συνταγογραφούμενα φάρμακα.
Διακοσμητικές και καινοτόμες χρήσεις
Μελέτες έχουν δείξει ότι η προσθήκη σπόρων τσία (chia) στην ζωοτροφή των κοτόπουλων μπορεί να βελτιώσει την θρεπτική αξία των προϊόντων του κοτόπουλου με την αύξηση της περιεκτικότητας σε ωμέγα-3 και μειώνοντας την περιεκτικότητα σε χοληστερόλη του κρέατος και των αυγών. Σήμερα, οι σπόροι κία (chia) καλλιεργούνται για τις πολύτιμες ιδιότητές τους ως συνδετικό υλικό σε βιομηχανικές ενώσεις, όπως βερνίκια, χρώματα και καλλυντικά.
Σημειώσεις
<div style=""> <references group="Σημ."/> <div style=""> <references group="Παρ. Σημ."/>
Παραπομπές
<div style="">
Κατηγορία:Σπόροι Κατηγορία:Κάρυα και ελαιούχοι σπόροι Κατηγορία:Καλλιέργειες που προέρχονται από το Μεξικό Κατηγορία:Καλλιέργειες που προέρχονται από την Αμερική
Αποκεντρωμένη Διοίκηση Αττικής
Η Αποκεντρωμένη Διοίκηση Αττικής (ΑΔΑ) είναι μία από τις ενιαίες αποκεντρωμένες διοικήσεις της Ελλάδας. Αποτελεί βαθμίδα της ελληνικής δημόσιας διοίκησης και συστήθηκε το 2011, σύμφωνα με τη νέα διοικητική διαίρεση της χώρας. Στα όριά της περιλαμβάνει την περιφέρεια Αττικής, με τις αντίστοιχες περιφερειακές ενότητες, και έχει έδρα την Αθήνα. Σκοπός της είναι η καλύτερη συνεργασία του κράτους με την τοπική αυτοδιοίκηση Α΄ και Β΄ βαθμού. Επικεφαλής της διοίκησης είναι ο εκάστοτε Γενικός Γραμματέας, ο οποίος διορίζεται από την κυβέρνηση.
Ντικ Τζόουνς
Ο Ρίτσαρντ Πέσι Τζόουνς (αγγλικά: Richard Percy Jones, 25 Φεβρουαρίου 1927 – 7 Ιουλίου 2014), γνωστός και ως Ντικ Τζόουνς (Dick Jones) ή Ντίκι Τζόουνς (Dickie Jones) ήταν Αμερικανός ηθοποιός του κινηματογράφου και της τηλεόρασης, πιο γνωστός εμφανιζόμενος κυρίως σε παιδική ηλικία αλλά και νεανική, πιο πολύ σε ταινίες B-Western. Περισσότερο πρέπει να μνημονεύεται για τον ρόλο του στην ταινία Πινόκιο, ως ο Πινόκιο. Πέρα από την υποκριτική του σταδιοδρομία, είχε ενταχθεί και στον στρατό, πολεμώντας, όμως, του τελευταίους μήνες του Δευτέρου Παγκοσμίου Πολέμου. To 2000 η Disney τον τίμησε, συμπεριλαμβάνοντας τον στην Disney Legends. Το 2009 εμφανίστηκε στο Platinum Edition DVD, του Πινόκιο. Ο Τζόουνς απεβίωσε σε ηλικία 87 ετών, μετά από πτώση που είχε στο σπίτι του.
Εξωτερικοί σύνδεσμοι
Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης Κατηγορία:Αμερικανοί άνδρες ηθοποιοί ραδιοφώνου Κατηγορία:Αμερικανοί άνδρες ηθοποιοί φωνής
Μαθηματική γεωγραφία
Η μαθηματική γεωγραφία είναι ο δεύτερος σπουδαίος κλάδος της Γεωγραφίας μετά τη Φυσική γεωγραφία. Έχει ως αντικείμενο μελέτης: Με βάση τους δύο αυτούς παράγοντες προσδιορίζονται ακολούθως: ο ορίζοντας, οι διαστάσεις της Γης, ο προσανατολισμός, ο προσδιορισμός ενός σημείου σ΄ αυτή, δηλαδή οι γεωγραφικές συντεταγμένες ενός τόπου, η κίνηση της Γης και τα φαινόμενα που προέρχονται απ΄ αυτή όπως: ο γήινος χρόνος, η ώρα, η ημέρα, η νύχτα, οι εποχές, το ημερολόγιο και το εορτολόγιο.
Βούτσια Λούκα (Στάρι Γκραντ)
Η Βούτσια Λούκα (σερβικά κυριλλικά: Вучја Лука) είναι χωριό της Βοσνίας και Ερζεγοβίνης. Ευρίσκεται εντός του Δήμου του Στάρι Γκραντ, εντός του Καντονιού του Σαράγιεβο και εντός της Ομοσπονδίας της Βοσνίας και Ερζεγοβίνης. Σύμφωνα με τα αποτελέσματα της απογραφής του 2013, αριθμούσε πληθυσμό μικρότερο ή ίσο των 10 κατοίκων.
Προ του Πολέμου της Βοσνίας, το χωριό αποτελούσε, στο σύνολό του, μέρος του Δήμου του Στάρι Γκραντ. Ωστόσο, μετά το πέρας του πολέμου, τμήμα του εδάφους του ενσωματώθηκε στον νεοϊδρυθέντα Δήμο του Ίστοτσνι Στάρι Γκραντ, ενώ, ταυτόχρονα, εντάχθηκε στη Σερβική Δημοκρατία της Βοσνίας.
Εξωτερικοί Σύνδεσμοι
Κατηγορία:Οικισμοί του Στάρι Γκραντ (Σαράγιεβο) Κατηγορία:Οικισμοί του Στάρι Γκραντ (Σαράγιεβο) με σερβική πληθυσμιακή πλειοψηφία
177 π.Χ.
Θάνατοι
Κατηγορία:Έτη
Καστανάς Θεσσαλονίκης
Ο Καστανάς είναι χωριό και κοινότητα του Δήμου Χαλκηδόνος. Πριν το 2011 ο Καστανάς υπαγόταν στον Δήμο Κουφαλίων. Σύμφωνα με την Ελληνική απογραφή 2011 ο Καστανάς έχει 630 κατοίκους. Ο Καστανάς είναι μέρος της τοπικής κοινότητας Προχώματος.
Μέλος του Κοινοβουλίου (Ράτζια Σαμπχά)
Ένα Μέλος του Κοινοβουλίου της Ράτζια Σαμπχά είναι ο εκπρόσωπος μιας Ινδικής πολιτείας στην άνω βουλή του Κοινοβουλίου της Ινδίας (Ράτζια Σαμπχά). Οι βουλευτές της Ράτζια Σαμπχά εκλέγονται από το εκλογικό κολέγιο των εκλεγμένων μελών της Κρατικής Συνέλευσης με το σύστημα της αναλογικής εκπροσώπησης από ένα ενιαία κινητή ψηφοφορία. Το κοινοβούλιο της Ινδίας είναι διθάλαμο: αποτελείται από τη Ράτζια Σαμπχά (Άνω βουλή, δηλαδή του Συμβούλιο των Πολιτειών) και η Λοκ Σαμπχά (Κάτω βουλή, δηλαδή ο Οίκος του Λαού). Ο συνολικός αριθμός των μελών της Ράτζια Σαμπχά είναι μικρότερος από τη Λοκ Σαμπχά και έχουν πιο περιορισμένη εξουσία από τη κάτω βουλή (Λοκ Σαμπχά). Σε Αντίθεση με την ένταξη στη Λοκ Σαμπχά, η συμμετοχή στη Ράτζια Σαμπχά είναι μόνιμη για περίοδο έξι ετών και δεν μπορεί να διαλυθεί ανά πάσα στιγμή.
Καστανάς Θεσσαλονίκης
Ιστορία
Ο πληθυσμός του Καστανά προερχέται απο πρόσφυγες της περιοχης του Αταπαζάρ αλλά ένας μικρός αριθμός από αυτούς είναι Σαρακατσανοί.
Μέλος του Κοινοβουλίου (Ράτζια Σαμπχά)
Ευθύνες των Μελών του Κοινοβουλίου
Οι ευρείες αρμοδιότητες των Μελών του Κοινοβουλίου της Ράτζια Σαμπχά είναι οι παρακάτω:
Καστανάς Θεσσαλονίκης
Ιστορία
Κατηγορία:Δήμος Χαλκηδόνος Κατηγορία:Χωριά του νομού Θεσσαλονίκης
Μέλος του Κοινοβουλίου (Ράτζια Σαμπχά)
Ειδικές εξουσίες
Η Ράτζια Σαμπχά απολαμβάνει ορισμένες ειδικές εξουσίες που ουσιαστικά δίνει ειδικές εξουσίες και αρμοδιότητες στους βουλευτές της. Οι ειδικές εξουσίες είναι οι παρακάτω: